OISHI ตั้ง “นงนุช บูรณะเศรษฐกุล” นั่งกรรมการผู้จัดการ มีผลตั้งแต่ 9 ก.พ.60
OISHI ตั้ง "นงนุช บูรณะเศรษฐกุล" นั่งเก้าอี้กรรมการผู้จัดการ แทน “มารุต บูรณะเศรษฐกุล” มีผลตั้งแต่ 9 ก.พ.60
10 ก.พ. 2560

OISHI ตั้ง “นงนุช บูรณะเศรษฐกุล” นั่งเก้าอี้กรรมการผู้จัดการ แทน “มารุต บูรณะเศรษฐกุล” มีผลตั้งแต่ 9 ก.พ.60
บริษัท โออิชิ กรุ๊ป จำกัด (มหาชน) หรือ OISHI ระบุว่า บริษัทประกาศแต่งตั้งนางนงนุช บูรณะเศรษฐกุล ให้ดำรงตำแหน่งกรรมการผู้จัดการ โดยมีผลตั้งแต่วันที่ 9 กุมภาพันธ์ 2560 แทนนายมารุต บูรณะเศรษฐกุล ซึ่งย้ายกลับไปดำรงตำแหน่งผู้ช่วยกรรมการผู้อำนวยการใหญ่ บริษัท ไทยเบฟเวอเรจ จำกัด (มหาชน) ทั้งนี้ เพื่อให้การบริหารของบริษัทเป็นไปอย่างมีประสิทธิภาพเหมาะสมกับการดำเนินธุรกิจในปัจจุบัน
อย่างไรก็ตามด้วยประสบการณ์อันยาวนานในธุรกิจอาหาร รวมทั้งความเชี่ยวชาญด้านการบริหารแบรนด์และการตลาด เชื่อมั่นว่านางนงนุช จะสามารถนำธุรกิจอาหารและเครื่องดื่มของโออิชิ กรุ๊ป ให้เติบโตและแข็งแกร่ง พร้อมรองรับแผนการขยายธุรกิจอาหารและเครื่องดื่มของกลุ่มบริษัท ไทยเบฟฯ และการสร้างสรรค์ประโยชน์ร่วมกับกลุ่ม F&amp;N ได้เป็นอย่างดี
ทั้งนี้ โออิชิ กรุ๊ป เป็นผู้นำตลาดในประเทศไทยและมีผลประกอบการที่แข็งแกร่งพร้อมขยายแบรนด์เครื่องดื่มโออิชิไปในต่างประเทศผ่านเครือข่ายของกลุ่มบริษัท ไทยเบฟฯ และ กลุ่ม F&amp;N อีกทั้งมีการบริหารงานธุรกิจร้านอาหาร และผลิตภัณฑ์อาหารที่มั่นคงพร้อมสนับสนุนการขยายตลาดของกลุ่มธุรกิจอาหารซึ่งนับเป็นธุรกิจไลฟสไตล์ที่มีความสำคัญต่อการสร้างความผูกพันกับผู้บริโภคในทุกกลุ่ม
อนึ่ง นางนงนุช บูรณะเศรษฐกุล ปัจจุบันยังดำรงตำแหน่งผู้ช่วยกรรมการผู้อำนวยการใหญ่สายธุรกิจอาหาร (ประเทศไทย) ของบมจ.ไทยเบฟเวอเรจด้วย